VÝROČNÁ    SPRÁVA

 za rok  2006

apríl  2007

OBSAH											2

IDENTIFIKÁCIA ORGANIZÁCIE							3

POSLANIE A STREDNODOBÝ VÝHĽAD ORGANIZÁCIE	         5	                                                                                                    
ČINNOSTI ORGANIZÁCIE A ICH NÁKLADY					9

ROZPOČET ORGANIZÁCIE						        10	                                                                                                    
PERSONÁLNE OTÁZKY							        13

CIELE A PREHĽAD PLNENIA						        18

HODNOTENIE A ANALÝZA VÝVOJA ORGANIZÁCIE		        19

HLAVNÉ SKUPINY UŽÍVATEĽOV VÝSTUPOV ORGANIZÁCIE       19

ZVEREJNENIE VÝROČNEJ SPRÁVY					        20

IDENTIFIKÁCIA ORGANIZÁCIE

Názov :		Hlavný banský úrad 

Sídlo 	:		Kammerhofská 25, 969 50 Banská Štiavnica

Forma :	Rozpočtová organizácia, organicky začlenená do štruktúry  Ministerstva hospodárstva Slovenskej republiky,  v odbore energetickej politiky, ktorá je podľa zákona č.312/2001 Z. z. o štátnej službe, v znení neskorších predpisov služobným úradom.
			
Kontakt : 		telefón : 045 6921 546, 045 6921 553,
fax : 045 6921 549, 
			e-mail – hbu@hbu.sk, 

Organizačná štruktúra štátnej banskej správy (§ 38 ods. 1 písm. a), b), c) zákona SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov):

•	Ministerstvo hospodárstva SR – ústredný orgán štátnej banskej správy

•	Hlavný banský úrad 

•	Obvodný banský úrad v Bratislave 

•	Obvodný banský úrad v Prievidzi

•	Obvodný banský úrad v Banskej Bystrici

•	Obvodný banský úrad v Spišskej Novej Vsi

•	Obvodný banský úrad v Košiciach

V rámci Hlavného banského úradu a obvodných banských úradov sú zriadené:

•	Oddelenie ochrany a využívania nerastných surovín a výbušnín
•	Oddelenie banskej bezpečnosti 
•	Ekonomicko - prevádzkový referát

Na Hlavnom banskom úrade je okrem vyššie uvedených oddelení zriadený i
•	osobný úrad

Obvody pôsobnosti obvodných banských úradov sú dané vyhláškou Ministerstva hospodárstva SR č. 333/1996 Z. z., ktorou sa ustanovujú obvody pôsobnosti obvodných banských úradov. 

Vedúci zamestnanci

•	Hlavný banský úrad

Predseda :             JUDr. Ing. Peter Kúkelčík

Vedúci
zamestnanci :	Ing. Ivan Sýkora – vedúci  oddelenia ochrany ložísk nerastov  a výbušnín Hlavného banského úradu

			Ing. Vojtech Völgyi – vedúci oddelenia banskej bezpečnosti
Hlavného banského úradu

Bc. Ing. Vladimír Nárožný – poverený zastupovaním vedúcej  
                                             ekonomického oddelenia

Ing. Erich Veselényi – vedúci kancelárie predsedu

•	Obvodné banské úrady

           Ing. Miroslav Vilček    - predseda Obvodného banského úradu
Bratislava, Prievozská 30, 821 05 Bratislava; 
tel.: 02 5341 7309; 02 5341 7336;           02 5341 3171; 02 5341 5062, 
fax : 02 5341 7300,
e-mail – obuba@mail.t-com.sk

Ing. Bohuš Sliacky       - predseda Obvodného banského úradu
Prievidza,  Matice slovenskej 10, 971 22 Prievidza; tel./fax :046 5422 005,  
                                                e-mail – obupd@isternet.sk  

         Ing. Vladimír Bubelíny – predseda Obvodného banského úradu
Banská Bystrica, 9. mája č.2,  975 90 Banská Bystrica;
tel.: 048 4142 956; 048 4142 2941, 
fax : 048 4142 941,
e-mail –  obubb@isternet.sk

Ing. Antonín Baffi       -  predseda Obvodného banského úradu
Spišská Nová Ves, Markušovská cesta 1,
052 80 Spišská Nová Ves; 
tel.: 053 4425 256, 
                                     fax : 053 4425 568,                                                                                            
                                     e-mail – obusnv@isternet.sk

Ing. Dušan Čellár       - predseda Obvodného banského úradu
Košice, Timonova 23, 041 57 Košice; tel./fax : 055 6250 355;
e-mail – obuke@isternet.sk

Hlavné činnosti : Hlavný banský úrad a obvodné banské úrady vykonávajú hlavný dozor nad:
  	
•	dodržiavaním  zákona č.44/1988 Zb. o ochrane a využití nerastného bohatstva (banský zákon) v znení neskorších predpisov (ďalej len „banský zákon“), zákona SNR č.51/1988 Zb. o banskej činnosti, výbušninách a o štátnej banskej správe, v znení neskorších predpisov (ďalej len „zákon č. 51/1988 Zb.“) a predpisov vydaných na ich základe, ak upravujú ochranu a využívanie ložísk nerastov, bezpečnosť prevádzky, zabezpečenie chránených objektov a záujmov pred účinkami banskej činnosti, ako aj výrobu výbušnín a používanie výbušnín na trhacie práce a ohňostrojné práce a pri tranzitnej  preprave výbušnín cez územie SR,

•	dodržiavaním banského zákona, zákona č.51/1988 Zb. a predpisov vydaných na ich základe a iných všeobecne záväzných predpisov ak upravujú bezpečnosť a ochranu zdravia pri práci, bezpečnosť technických zariadení, požiarnu ochranu v podzemí a pracovné podmienky, v organizáciách  pri vykonávaní banskej činnosti alebo činnosti vykonávanej banským spôsobom a pri výrobe výbušnín a používaní výbušnín na trhacie práce a ohňostrojné práce a pri tranzitnej preprave výbušnín cez územie SR.

POSLANIE A STREDNODOBÝ VÝHĽAD ORGANIZÁCIE

POSLANIE

Podľa čl. 4 Ústavy Slovenskej republiky je nerastné bohatstvo vo vlastníctve Slovenskej republiky. Hlavný banský úrad a obvodné banské úrady SR vykonávajú hlavný dozor nad ochranou a racionálnym využívaním tohto nerastného bohatstva, najmä pri geologickom prieskume, otvárke, príprave a dobývaní ložísk nerastov, úprave a zušľachťovaní nerastov vykonávanom v súvislosti s ich dobývaním, ako aj bezpečnosti prevádzky a ochrany životného prostredia pri týchto činnostiach. Pôsobnosť orgánov štátnej banskej správy je vymedzená zákonom č. 51/1988 Zb. 

Legislatívny rámec odbornej pôsobnosti štátnej banskej správy je rámcovo vymedzený cca 60 predpismi, ktoré sa priamo týkajú jej činnosti a cca 230 ďalšími súvisiacimi všeobecne záväznými predpismi. 

Hlavný banský úrad  je ako rozpočtová organizácia organizačne začlenená do štruktúry Ministerstva hospodárstva Slovenskej republiky, plní úlohy hlavného dozoru orgánov štátnej banskej správy, riadi činnosť obvodných banských úradov a rozhoduje o odvolaniach proti ich rozhodnutiam.

 Pri výkone hlavného dozoru Hlavný banský úrad
•	Ukladá opatrenia na zabezpečenia racionálneho využívania ložísk nerastov a na zaistenie bezpečnosti a ochrany zdravia pri práci a bezpečnosti prevádzky a za tým účelom organizuje, riadi a vykonáva osobitné previerky.
•	Vykonáva previerky pracovísk, činností a technických zariadení a pritom zisťuje, ako obvodné banské úrady plnia povinnosti vyplývajúce pre ne z banského zákona, zákona č.51/1988 Zb. a predpisov vydaných na ich základe.
•	Dáva súhlas na zriadenie, prípadne nariaďuje zriadenie hlavných banských záchranných staníc a obvodných banských záchranných staníc, určuje ich sídla a vymedzuje ich pôsobnosť, schvaľuje ich služobné poriadky, určuje podmienky na ustanovenie do funkcie a preveruje odbornú spôsobilosť ich vedúcich zamestnancov a dozerá na stav, organizáciu a vybavenie hlavných a obvodných banských záchranných staníc; môže tiež vzhľadom na povahu prác, ich rizikovosť a s prihliadnutím na miestne podmienky nariadiť, aby organizácia pri činnosti vykonávanej banským spôsobom zabezpečila banskú záchrannú službu.
•	Vykonáva prehliadky objektov, zariadení a pracovísk a pritom kontroluje, ako sa plnia povinnosti vyplývajúce z banského zákona, zákona č.51/1988 Zb. a predpisov vydaných na ich základe, ak upravujú ochranu a využívanie  ložísk nerastov, bezpečnosť a ochranu zdravia pri práci a bezpečnosť prevádzky, zabezpečenie chránených objektov a záujmov pred účinkami banskej činnosti, výrobu výbušnín a používanie výbušnín na trhacie práce a ohňostrojné práce, ako aj z iných všeobecne záväzných právnych predpisov na zaistenie bezpečnosti a ochrany zdravia pri práci, bezpečnosti technických zariadení a pracovných podmienok vrátane predpisov o požiarnej ochrane v podzemí.
•	Nariaďuje odstrániť zistené závady a nedostatky. Na zaistenie bezpečnosti a ochrany zdravia pri práci a bezpečnosti prevádzky je oprávnený nariaďovať nevyhnuté opatrenia. Ak zistia závady, ktoré zrejme a bezprostredne ohrozujú  celospoločenský záujem, najmä bezpečnosť a ochranu zdravia pri práci a bezpečnosť prevádzky a technických zariadení, prípadne majetku a ktoré nemožno ihneď odstrániť, nariaďujú zastavenie prevádzky organizácie alebo jej časti, prípadne  ich technických zariadení, a to v nevyhnutnom rozsahu až do odstránenia závad.

Hlavný banský úrad 
•	Vedie súhrnnú evidenciu dobývacích priestorov a ich zmien.
•	Povoľuje používať typy vybraných banských strojov, zariadení, prístrojov a pomôcok organizáciám vykonávajúcim banskú činnosť a činnosť vykonávanú banským spôsobom.
•	Posudzuje odbornú spôsobilosť zamestnancov v rozsahu ustanovenom banským zákonom, zákonom č.51/1988 Zb. a predpismi vydanými na ich základe a vydáva týmto zamestnancom príslušné osvedčenia alebo oprávnenia na výkon funkcií, alebo im tieto osvedčenia alebo oprávnenia odníma.

Obvodné banské úrady pri výkone hlavného dozoru
•	Vykonávajú prehliadky objektov, zariadení a pracovísk a pritom kontrolujú, ako sa plnia povinnosti vyplývajúce z banského zákona, zákona č.51/1988 Zb. a predpisov vydaných na ich základe, ak upravujú ochranu a využívanie  ložísk nerastov, bezpečnosť a ochranu zdravia pri práci a bezpečnosť prevádzky, zabezpečenie chránených objektov a záujmov pred účinkami banskej činnosti, výrobu výbušnín a používanie výbušnín na trhacie práce a ohňostrojné práce, ako aj z iných všeobecne záväzných právnych predpisov na zaistenie bezpečnosti a ochrany zdravia pri práci, bezpečnosti technických zariadení a pracovných podmienok vrátane predpisov o požiarnej ochrane v podzemí.
•	Zisťujú na mieste stav, príčiny a následky závažných prevádzkových nehôd (havárií) a závažných pracovných úrazov v organizáciách, ako aj závažného ohrozenia celospoločenského záujmu, najmä bezpečnosti a ochrany zdravia pri práci.
•	Nariaďujú odstrániť zistené závady a nedostatky. Na zaistenie bezpečnosti a ochrany zdravia pri práci a bezpečnosti prevádzky sú oprávnené nariaďovať nevyhnuté opatrenia. Ak zistia závady, ktoré zrejme a bezprostredne ohrozujú  celospoločenský záujem, najmä bezpečnosť a ochranu zdravia pri práci a bezpečnosť prevádzky a technických zariadení, prípadne majetku a ktoré nemožno ihneď odstrániť, nariaďujú zastavenie prevádzky organizácie alebo jej časti, prípadne  ich technických zariadení, a to v nevyhnutnom rozsahu až do odstránenia závad.
•	Dozerajú na stav, vybavenie  a činnosť banskej záchrannej služby a preverujú odbornú spôsobilosť jej vedúcich zamestnancov  s výnimkou zamestnancov hlavných banských záchranných staníc a obvodných banských záchranných staníc.
•	Dozerajú, či organizácie riadne vedú evidenciu a registráciu pracovných úrazov a vyhodnocujú zdroje a príčiny úrazovosti.
•	Preverujú, či organizácia vykonávajúca banskú činnosť, alebo činnosť vykonávanú banským spôsobom je spôsobilá projektovať  a vyrábať technické zariadenia slúžiace na vykonávanie banskej činnosti alebo činnosti vykonávanej banským spôsobom, vydáva ú jej príslušné povolenie, prípadne jej toto povolenie odnímajú.
•	Kontrolujú vykonávanie prehliadok a skúšok technických zariadení.
•	Preverujú skúškami u zamestnancov znalosť  relevantných predpisov, ktorú títo zamestnanci potrebujú na výkon riadiacich a kontrolných funkcií. Posudzujú odbornú spôsobilosť zamestnancov na výkon vybraných funkcií a vydávajú im osvedčenia alebo oprávnenia na výkon funkcií, prípadne im tieto osvedčenia alebo oprávnenia odnímajú.
•	Určujú, menia  alebo  zrušujú chránené ložiskové územia a dobývacie priestory  a vedú ich evidenciu.
•	Povoľujú otvárku, prípravu a dobývanie výhradných ložísk a v určených prípadoch vyhľadávanie a prieskum výhradných ložísk banskými dielami; pred zastavením prevádzky v banských dielach lomoch povoľujú ich zabezpečenie alebo likvidáciu hlavných banských diel a lomov.
•	Určujú nevyhnutné opatrenia, najmä poradie a spôsob vydobytia výhradných ložísk, ak  by otvárkou, prípravou  a dobývaním bola ohrozená prevádzka alebo využitie výhradného ložiska v dobývacom priestore inej organizácie.
•	Nariaďujú ak je to z hľadiska bezpečnosti prevádzky nevyhnutné, aby časť výhradného ložiska v dobývacom priestore jednej organizácie vydobyla iná organizácia alebo ak je potrebné, aby si organizácia zriadila banské dielo v dobývacom priestore inej organizácie; rovnako postupujú, ak je nevyhnutné spoločné užívanie banských diel a zariadení.
•	Povoľujú dobývanie ložísk nevyhradených nerastov, ako aj zabezpečenie banských diel a lomov a likvidáciu hlavných banských diel a lomov.
•	Vydávajú súhlas na povolenie stavieb a zariadení v chránenom ložiskovom území.
•	Môžu nariadiť vyhotovenie alebo doplnenie banskomeračskej a geologickej dokumentácie, ak chýbajú, sú neúplné alebo ak sú v nich závady.
•	Povoľujú osobitné zásahy do zemskej kôry a zabezpečenie alebo likvidáciu starých banských diel.
•	Povoľujú trhacie práce a ohňostrojné práce.
•	Povoľujú umiestnenie, stavbu a užívanie skladov výbušnín.
•	Plnia ďalšie úlohy vyplývajúce pre ne z banského zákona a zákona č.51/1988 Zb. a iných všeobecne záväzných právnych predpisov.

Okrem uvedeného :
•	plnia  orgány hlavného dozoru aj úlohy orgánov dohľadu podľa zákona 
č. 264/1999 Z. z. o technických požiadavkách na výrobky a o posudzovaní zhody, v znení neskorších predpisov, 
•	poskytujú poradenstvo v oblasti bezpečnosti a ochrane zdravia pri práci,
•	obvodné banské úrady vykonávajú správu úhrad za dobývacie priestory, vydobyté nerasty a uskladňovanie plynov a kvapalín v prírodných horninových štruktúrach.

STREDNODOBÝ VÝHĽAD

	Činnosť Hlavného banského úradu je upravená vo všeobecne záväzných právnych predpisoch, najmä v banskom zákone a v zákone č. 51/1988 Zb.

	Hlavný banský úrad spolu s obvodnými banskými úradmi ktoré riadi budú naďalej vykonávať hlavný dozor nad vykonávaním banského zákona, zákona č. 51/1988 Zb. a predpisov vydaných na ich základe ako aj iných všeobecne záväzných právnych predpisov ak upravujú ochranu a využívanie ložísk nerastov, bezpečnosť prevádzky, zabezpečenie chránených objektov a záujmov pred účinkami banskej činnosti, výučbu osôb zúčastnených na trhacích prácach a ohňostrojných prácach, výrobu a používanie výbušnín na trhacie a ohňostrojné práce, bezpečnosť a ochranu zdravia pri práci, bezpečnosť technických zariadení, požiarnu ochranu v podzemí a pracovné podmienky v organizáciách pri vykonávaní banskej činnosti a činnosti vykonávanej banským spôsobom a pri výrobe a používaní výbušnín na trhacie a ohňostrojné práce. Hlavný banský úrad bude v uvedených  činnostiach pokračovať s dôrazom na aplikáciu nových všeobecne záväzných právnych predpisov.

	V legislatívnej oblasti sa predpokladá úzka spolupráca s Ministerstvom hospodárstva Slovenskej republiky pri príprave návrhov novelizácií banských predpisov. Úzka spolupráca sa predpokladá aj pri zavádzaní do praxe smernice o banských odpadoch a pripomienkovaní návrhov ďalších právnych predpisov, ktoré sa dotýkajú ochrany a využívanie nerastného bohatstva, banskej bezpečnosti, výroby a používania výbušnín a pyrotechnických výrobkov na trhacie a ohňostrojné práce.

	Finančné zdroje na kapitálové výdavky úrad plánuje použiť na dokončenie sídla úradu (vrátane prístavby viacúčelového objektu) a na jeho zariadenie, aby sa vytvorili zodpovedajúce podmienky na činnosť úradu a ďalej na obnovu dopravných prostriedkov. Ďalšie finančné zdroje sa plánuje použiť na vytvorenie podmienok na kvalitnú prácu zamestnancov najmä na vybavenie úradu výpočtovou technikou a potrebných programovým vybavením a na zvyšovanie a prehlbovanie kvalifikácie zamestnancov.

	V oblasti ľudských zdrojov predpokladáme ďalšie prehlbovanie kvalifikácie banských inšpektorov na zabezpečenie výkonu hlavného dozoru. Ide najmä o kompetencie pri výkone hlavného dozoru v oblasti výbušnín a pyrotechnických výrobkov, správy úhrad za dobývacie priestory a vydobyté nerasty z výhradného ložiska a za uskladňovanie plynov a kvapalín v prírodných horninových štruktúrach, určovania a prevodu dobývacích priestorov, banských oprávnení, uznávania odborných kvalifikácií odborných subjektov, poradenstva, výchovy a vzdelávania v oblasti ochrany bezpečnosti práce v podzemí a na povrchu, vydávania súhlasov na výrobu a spracovanie výbušnín, povoľovania dovozu, vývozu výbušnín vrátane ich tranzitu.

	Za účelom zvládnutia čoraz náročnejších podmienok na výkon štátnej správy bude úrad zabezpečovať a podporovať všetky druhy prehlbovania a zvyšovania kvalifikácie odborných zamestnancov, na vykonávanie funkcie, vrátane získania právnického vzdelania. Všetky uvedené úlohy a ciele bude možné zabezpečiť iba pri dostatku finančných prostriedkov, jednak pre potreby technického zázemia no v neposlednej miere i primeraného mzdového ohodnotenia zamestnancov úradu.

ČINNOSTI ORGANIZÁCIE A ICH NÁKLADY

Hlavný banský úrad a obvodné banské úrady vykonávali činnosti, ktoré im vyplývajú  z kompetencií  ustanovených zákonom č. 51/1988 Zb. a v súlade s plánom hlavných úloh na rok 2006.  Plán bol zostavený na základe  potreby  zamerať dozornú činnosť najmä na  niektoré špecifické  problematiky v oblasti  ochrany ložísk, výroby a používania výbušnín, platenia úhrad za vydobyté nerasty a dobývacie priestory a bezpečnosti a ochrany zdravia pri práci.  Aj napriek tomu, že počet zamestnancov  bol  menší ako bol plánovaný počet, možno konštatovať, že  všetky plánované úlohy boli splnené. 
Vzhľadom na množstvo, charakter a rôznorodosť činností a hlavných úloh  Hlavný banský úrad nekalkuluje priame ani nepriame náklady na jednotlivé vecné úlohy a ani ich takto zatiaľ nesleduje. Náklady sú kalkulované aj sledované podľa rozpočtovej klasifikácie na jednotlivé položky a podpoložky štátneho rozpočtu a sú súhrnom všetkých nákladov príslušnej položky alebo podpoložky.

Hlavný banský úrad  vykonával činnosti na celom území SR.

Obvodný banský úrad  Bratislava vykonával činnosti  na celkovej ploche  pôsobnosti 12 273 km2  v okresoch Bratislava I, Bratislava II, Bratislava III, Bratislava V, Malacky, Pezinok, Senec, Myjava, Trnava, Dunajská Streda, Galanta, Hlohovec, Piešťany, Senica, Skalica, Nitra, Komárno, Levice, Nové Zámky, Šaľa, Zlaté Moravce.

Obvodný banský úrad Prievidza vykonával činnosti na celkovej ploche pôsobnosti 6 803 km2 v okresoch Trenčín, Bánovce nad Bebravou, Ilava, Nové Mesto nad Váhom, Partizánske, Považská Bystrica, Prievidza, Púchov, Žilina, Bytča, Čadca, Kysucké Nové Mesto, Topoľčany.

Obvodný banský úrad  Banská Bystrica vykonával činnosti  na celkovej  ploche pôsobnosti 12 011 km2  v okresoch Banská Bystrica, Banská Štiavnica, Brezno, Detva, Krupina, Lučenec, Poltár, Veľký Krtíš, Zvolen, Žiar nad Hronom, Dolný Kubín, Liptovský Mikuláš, Martin, Námestovo, Ružomberok, Turčianske Teplice, Tvrdošín.

Obvodný banský úrad  Košice vykonával činnosti  na celkovej ploche  pôsobnosti 10 458 km2 v okresoch Košice I, Košice II, Košice III, Košice IV, Košice – okolie, Michalovce, Sobrance, Trebišov, Prešov, Bardejov, Humenné, Medzilaborce, Sabinov, Snina, Stropkov, Svidník, Vranov nad Topľou.

Obvodný banský úrad Spišská Nová Ves vykonával činnosti  na celkovej ploche pôsobnosti 7 498 km2 v okresoch Kežmarok, Levoča, Poprad, Stará Ľubovňa, Gelnica, Rožňava, Spišská Nová Ves, Revúca, Rimavská Sobota.

ROZPOČET ORGANIZÁCIE

Pre činnosť organizácie sa každoročne stanovuje objem rozpočtových prostriedkov. Z rozpisu prideleného rozpočtu na jednotlivé položky a podpoložky je zrejmé použitie finančných prostriedkov.
Rozpočet Hlavného banského úradu bol rozpísaný vo forme záväzných ukazovateľov štátneho rozpočtu na rok 2006 Ministerstvom hospodárstva SR listom 298/2006-2000 vo výške 33 032 tis. Sk na bežné výdavky a  2000 tis. Sk na kapitálové výdavky. Hlavnému banskému úradu boli ďalej MH SR upravené rozpočtové výdavky na rok 2006 na bežné výdavky na celkovú výšku 34 987 tis. Sk a pridelené rozpočtové prostriedky  na kapitálové výdavky upravené na celkovú výšku 7 288 tis. Sk. Pre rok 2006 mal Hlavný banský úrad  rozpočtované príjmy v celkovej výške 850 tis. Sk.

                                                                                                    
Kód	Ukazovateľ	Schválený rozpočet 2006
(tis. Sk)	Upravený rozpočet 2006
(tis. Sk)	Čerpanie rozpočtu 
2006
(tis. Sk)	Plnenie k upravenému rozpočtu v %	
600	Bežné výdavky	33 032	34 987	34 787	99	
610	Mzdy, platy	17 981	19 621	19 621	100	
611	Tarifný plat, funkčný plat	15 448	14 721	14 721	100	
612	Príplatky	 1 916	3 730	3 730	100	
613	Odmena za pracovnú pohotovosť	248	217	217	100	
614	Odmeny	319	953	953	100	
620	Poistné a príspevky zamestnávateľa	6 484	7 064	6 890	98	
621	Poistné do Všeobecnej zdrav. poisťovne	848	848	794	94	
622	Poistné do Spoloč. Zdrav. Poisťovne	666	771	758	98	
623	Poistné do ostatných poisťovní	202	378	376	100	
625	Poistné do Sociálnej poisťovne	4 408	4 707	4 623	98	
630	Tovary a ďalšie služby	8 117	8 117	8 095	100	
631	Cestovné výdavky	562	607	605	100	
632	Energie, voda, komunikácie	2 042	1 851	1 848	100	
633	Materiál 	1 068	1 460	1 455	100	
634	Dopravné	1 061	883	881	100	
635	Rutinná a štandardná údržba	248	495	491	99	
636	Nájomné za prenájom	1 305	1 157	1 156	100	
637	Služby	1 831	1 664	1 659	100	
640	Bežné transfery	450	185	182	98	
700	Kapitálové výdavky	2 000	7 288	7 259	100	
713	Nákup kancelárskych
strojov, prístrojov	500	1 600	1 593	100	
714	Dopravné prostriedky	600	650	643	99	
717	Realizácia nových stavieb	900	5 038	5 023	100	

Kapitálové výdavky
  
V oblasti kapitálových výdavkov bola činnosť Hlavného banského úradu zameraná na nákup interiérového vybavenia, nákup výpočtovej techniky, nákup osobného automobilu a realizáciu rekonštrukcie a prístavby sídla Hlavného banského úradu.

Bežné výdavky

Rozpočtové prostriedky pridelené na rok 2006 v celkovej výške   42 275 tis. Sk boli čerpané nasledovne:

610 Mzdy ,platy                                         19 621 tis. Sk

620 Poistenie  príspevok do
       poisťovní                                                6 890 tis. Sk
630 Tovary a služby                                      8 095 tis. Sk
640 Bežné transfery                                         182 tis. Sk
700 Kapitálové výdavky			      7 259 tis. Sk

Celkové čerpanie pridelených rozpočtových prostriedkov na bežné výdavky bolo za rok 2006 vo výške  34 787 tis. Sk, čo predstavuje    99 % čerpanie. Mzdové prostriedky boli čerpané v celkovej výške  19 621 tis. Sk, čo predstavuje  100%.

Poistné 620

Celkové čerpanie dosiahlo výšku 6 890 tis. Sk ,čo predstavuje  98% z pridelených  rozpočtových prostriedkov na poistné a odvody. Jedná sa o prostriedky určené na odvody do zdravotných poisťovní, Sociálnej poisťovne a doplnkové dôchodkové poistenie.

Tovary, služby – 630

Celkové čerpanie bolo za rok 2006 vo výške  8 095 tis. Sk čo predstavuje 100 % z pridelených rozpočtových prostriedkov na bežné výdavky.

Cestovné náhrady – 631

Celkové čerpanie dosiahlo 605 tis. Sk, čo predstavuje 100 %  z pridelených  rozpočtových prostriedkov.

Energie, voda, komunikácie -632

Celkové čerpanie dosiahlo výšku 1 848 tis. Sk, čo predstavuje 100% z pridelených rozpočtových prostriedkov. V porovnaní s rokom 2005 potreba rozpočtových prostriedkov vzrástla z dôvodu zvýšenia cien energií.

Materiál – 633

Celkové čerpanie dosiahlo výšku 1 455 tis. Sk , čo predstavuje  100% čerpanie pridelených rozpočtových prostriedkov. Rozpočtové prostriedky boli použité na nákup interiérového vybavenia  / 146 tis. Sk/, telekomunikačnej techniky / 85 tis. Sk/, prevádzkových strojov a prístrojov /153 tis. Sk/, všeobecného materiálu / 431 tis. Sk/, na nákup kníh a časopisov /166 tis. Sk/ a reprezentačné /30 tis. Sk/.

Dopravné – 634

Celkové čerpanie dosiahlo výšku  881 tis. Sk, čo predstavuje 100 % z pridelených rozpočtových prostriedkov. Pridelené rozpočtové prostriedky boli použité na nákup paliva, mazív, olejov a kvapalín, servis a údržbu motorových vozidiel, zákonné a havarijné  poistenie,  úhrady  diaľničných poplatkov a poplatkov za parkovanie.

Rutinná a štandardná údržba  - 635

Celkové čerpanie dosiahlo výšku  491 tis. Sk , čo predstavuje  99 % z pridelených rozpočtových prostriedkov. Na tejto položke sa evidujú výdavky na zabezpečenie  bežného spravovania majetku.

Nájomné za prenájom  - 636

Celkové čerpanie dosiahlo  výšku 1 156 tis. Sk, čo predstavuje  100% z pridelených rozpočtových prostriedkov. Jedná sa o prenájom  nebytových priestorov  na  administratívne účely.

Služby – 637

Celkové čerpanie dosiahlo výšku  1 659 tis. Sk , čo predstavuje  100% z pridelených rozpočtových prostriedkov. Sú tu zahrnuté výdavky  na školenia, kurzy, semináre, všeobecné služby, štúdie, posudky, ako aj náklady na stravovanie zamestnancov a tvorba sociálneho fondu.

Bežné transfery – 640

Celkové čerpanie dosiahlo výšku  182 tis. Sk, čo predstavuje  98 % z pridelených rozpočtových prostriedkov. Na tejto položke  sú evidované výdavky  na vernostné baníkom .

Príjmy

Hlavný banský úrad mal  v roku 2006 rozpočtované príjmy v celkovej výške 850 tis. Sk. Tieto príjmy boli naplnené vo výške 2 292 tis. Sk čo predstavuje plnenie 270 % rozpočtových príjmov.

PERSONÁLNE OTÁZKY

Hlavný banský úrad mal v roku 2006 Ministerstvom hospodárstva SR stanovený záväzný limit v počte 79 zamestnancov. Z celkového počtu 79 systemizovaných miest bolo 56 štátnozamestnaneckých miest a 23 miest zamestnancov pri výkone práce vo verejnom záujme. 

     Systemizovaný počet zamestnancov na Hlavnom banskom úrade a obvodných banských úradoch bol nasledovný:

	Počet zamestnancov 	Z celkového počtu v štátnej službe	Z celkového počtu vo verejnej službe	
Hlavný banský úrad Banská Štiavnica	
23	
16	
7	
Obvodný banský úrad Bratislava	
11	
8	
3	
Obvodný banský úrad Banská Bystrica	
12	
8	
4	
Obvodný banský úrad Prievidza 	
10,3	
8	
2,3	
Obvodný banský úrad Spišská Nová Ves	
11,3	
8	
3,3	
Obvodný banský úrad Košice	
11,4	
8	
3,4	
SPOLU 	79	56	23	

        Priemerný evidenčný počet zamestnancov prepočítaný za rok 2006  bol 74,6 zamestnancov a vo fyzických osobách 78 zamestnancov.  
        Z celkového počtu zamestnancov  za rok 2006  bol  priemerný evidenčný prepočítaný počet zamestnancov vykonávajúcich štátnu službu 51,6 zamestnancov a vo fyzických osobách 52 zamestnancov. Priemerný evidenčný prepočítaný počet zamestnancov vykonávajúcich práce vo  verejnom záujme  za  rok 2006 bol  23  zamestnancov a vo  fyzických osobách 25 zamestnancov.
      K 31. decembru 2006 sme mali neobsadené 2 štátnozamestnanecké miesta vo funkcii odborný radca,  obvodný banský inšpektor, na  ktoré bolo vyhlásené výberové  konanie.          
      K 31. decembru 2006 bolo v pracovnom a štátnozamestnaneckom pomere  spolu 78 zamestnancov. 

Stav zamestnancov od roku 2001

Rok	Priemerný evidenčný počet zamestnancov	
	prepočítaný	vo fyzických osobách	
2001	74	75	
2002	70	73	
2003	70	74	
2004	72	75	
2005	72	76	
2006	75	78	

Členenie zamestnancov podľa zákona o štátnej službe k 31. decembru 2006

Odbor štátnej služby
	Počet zamestnancov   	
1.01 Riadenie štátnej služby 	3	
2.02 Financie	2	
2.04 Hospodárstvo, správa a privatizácia  národného majetku, regulácia sieťových odvetví	48	

Členenie zamestnancov podľa  druhu štátnej služby k 31. decembru 2006 

Druh  štátnej služby
	Počet zamestnancov   	
Stála štátna služba 	52	
Prípravná štátna služba		
Dočasná štátna služba ( § 25 ods. 2  písm. c) zákona č. 312/2001 Z.z.)	1	
Členenie zamestnancov podľa  funkcie  k 31. decembru 2006 

Funkcia	Počet zamestnancov   	
Hlavný štátny radca 	1	
Hlavný radca	18	
Odborný radca	32	
Samostatný radca	2	

Členenie zamestnancov podľa  zákona o výkone prác  vo verejnom záujme k 31. decembru 2006

Funkcia	Platová trieda   	Počet zamestnancov
(fyzický stav)   	Počet zamestnancov (prepočítaný stav)  	
Samostatný odborný referent	7	6	6	
Samostatný referent	6	6	6	
Referent	5	1	1	
Administratívny zamestnanec	4	2	2	
Pomocný a obslužný personál	3	5	5	
Pomocný a obslužný personál	1	6	3	
SPOLU 		25	23	

      V priebehu roka 2006 boli prijatí do štátnozamestnaneckého pomeru  štyria  štátni zamestnanci a ukončili štátnozamestnanecký pomer dvaja štátni zamestnanci.
     V roku 2006 sme zamestnávali  jedného zamestnanca so zníženou pracovnou schopnosťou a so skráteným pracovným úväzkom päť zamestnancov  (pomocný a obslužný personál). V organizácii bol v uplynulom roku 37,5 hod. pracovný týždeň   a bolo odpracovaných celkovo 123 839 hodín.  
     V oblasti rozvoja ľudských zdrojov bola naďalej  venovaná zvýšená pozornosť  profesionálnemu získavaniu a výberu štátnych zamestnancov vo funkciách ústredný a obvodný banský inšpektor. Permanentné rozvíjanie schopností zamestnancov bolo zabezpečené  vzdelávaním v rámci prehlbovania a zvyšovania kvalifikácie  zamestnancov, ktoré sa podieľa na odbornom raste  a rozvoji ich  profesijnej kariéry. 
    V roku 2006  ukončili magisterské štúdium  v odbore právo na Právnickej  fakulte UPJŠ v Košiciach traja štátni zamestnanci a jedna  štátna zamestnankyňa  inžinierske štúdium na Fakulte sociálno-ekonomických vzťahov Trenčianskej univerzity Alexandra Dubčeka v Trenčíne. 

Vzdelanostná štruktúra zamestnancov úradu k 31. decembru 2006 

•	odborné vzdelanie	6                    		
•	úplné stredné odborné vzdelanie                         19    			
•	vysokoškolské vzdelanie 2. stupňa                      53

Priemerná mesačná mzda od roku 2001

Rok	výška v Sk	
2001	13 349	
2002	14 989	
2003	16 778	
2004	18 255	
2005	19 678	
2006	20 963	

Celkový prehľad o čerpaní mzdových prostriedkov za rok 2006
											v tis. Sk

Názov	Upravený rozpočet	Čerpanie rozpočtu	% plnenia	Zostatok	
610 - Mzdy, platy, služobné príjmy a ostatné osobné vyrovnania	19 621	19 621	100	0	

Rozdelenie a čerpanie mzdových prostriedkov v roku 2006 podľa pracovného zaradenia

											v tis. Sk
Názov	Schválený
 Rozpočet	Upravený rozpočet	Čerpanie	% plnenia	Zostatok	
610 - Mzdy, platy, služobné príjmy a ostatné osobné vyrovnania	17 981	19 621	19 621	100	0	
z toho:						
Štátni zamestnanci	15 097	16 148	16 148	100	0	
Zamestnanci vykonávajúci prácu vo verejnom záujme	2 884	3 473	3 473	100	0	

Organizačný diagram Hlavného banského úradu  s fyzickým počtom zamestnancov k 31.12.2006

Predseda úradu

Kancelária predsedu + sekretariát - 4 

Oddelenie ochrany a využívania nerastných surovín a výbušnín - 6

Oddelenie bezpečnosti - 4

Oddelenie ekonomiky - 3

Osobný úrad - 2

Aproximátor -1

Pomocní a obslužní personál - 2

Začlenenie  Hlavného banského úradu a Obvodných banských úradov do štruktúry MH SR

Minister hospodárstva SR

Odbor energetickej politiky MH SR

Obvodný banský úrad
v Bratislave

Obvodný banský úrad
v Prievidzi

Obvodný banský úrad
v B. Bystrici

Obvodný banský úrad
v Sp. Nov. Vsi

Obvodný banský úrad
v Košiciach

Hlavný banský úrad

Sekcia energetiky MH SR

CIELE A PREHĽAD ICH PLNENIA

	V plnej miere boli zabezpečované stanovené úlohy v oblasti kontroly plnenia požiadaviek zákona č.124/2006 Z. z.  o bezpečnosti a ochrane zdravia pri práci a o zmene a doplnení niektorých zákonov, relevantných Nariadení vlády SR a iných právnych  predpisov upravujúcich bezpečnosť a ochranu zdravia pri práci,  kontroly zabezpečenia a likvidácie hlavných banských diel, kontroly technických zariadení používaných pri výrobe výbušnín a výstavbe tunelov, kontroly zamerané na zabezpečenie banskej záchrannej služby, kontroly evidencie a skladovania a používania výbušnín atď.
	
Obvodné banské úrady SR, ako správcovia úhrad zabezpečili v roku 2006  príjem do štátneho rozpočtu  za dobývacie priestory  vo výške 4 109 990 Sk, do environmentálneho fondu za vydobyté nerasty 84 954 873 Sk a za uskladňovanie plynov a kvapalín 27 628 647 Sk.  Správne poplatky boli zaplatené vo výške 909 tis. Sk. Pokuty za porušenie predpisov boli uložené vo výške 1 475 tis. Sk. V rámci výkonu hlavného dozoru bolo realizovaných 1 121 inšpekcií.

 V roku 2006 bolo vykonaných zamestnancami OBÚ SR a HBÚ spolu 8 511 správnych úkonov (ďalej len „SÚ“) z toho pri výkone hlavného dozoru 7 217 SÚ a to najmä: 

•	631  SÚ  v oblasti ochrany ložísk a ich racionálneho využívania,
•	431 SÚ pri vydaných rozhodnutiach  a záväzných príkazov v oblasti bezpečnosti práce a prevádzky, 
•	364 SÚ pri povolení banskej činnosti a činnosti vykonávanej banským spôsobom, 
•	273 SÚ pri povolení odberu výbušnín, trhacích a ohňostrojných  prác a skladov výbušnín,
•	697 SÚ pri vydaných osvedčeniach o odbornej spôsobilosti,
•	252 SÚ pri vydaných banských oprávneniach,
•	144  SÚ pri odňatí banských oprávnení,
•	112 SÚ pri riadnych opravných prostriedkoch a 31 SÚ pri mimoriadnych opravných prostriedkoch,
•	45 SÚ pri povolení výnimiek z právnych predpisov, 
•	893 SÚ pri vydávaní odborných stanovísk, prešetrovaní sťažností a odvolaní,
•	1 186 SÚ pri vydávaní vyjadrení, odborných stanovísk a prešetrení sťažností,
•	94 SÚ pri tvorbe normatívnych právnych aktoch,
•	127 SÚ pri pripomienkovaní všeobecne záväzných predpisov a 37 SÚ pri návrhoch STN,
•	201 SÚ pri ukladaní sankcií rozhodnutím a v blokovom konaní.

Mimo výkonu hlavného dozoru bolo na úseku oddelenia ekonomiky a osobného úradu HBÚ vykonaných 1 294 správnych úkonov z toho najmä: 
  
•	314 SÚ vo veci štátnozamestnaneckého pomeru,
•	415 SÚ vo veci výkonu práce vo verejnom záujme,
•	120 SÚ pri výberových konaniach,
•	420 SÚ ekonomického úseku vo vzťahu ku štátnemu rozpočtu.

HODNOTENIE A ANALÝZA VÝVOJA ORGANIZÁCIE V ROKU 2006

Hlavný banský úrad a obvodné banské úrady  v roku 2006 splnili stanovené úlohy v rámci schváleného resp. upraveného rozpočtu na rok 2006. Obstarávanie bolo zabezpečené v súlade s ustanoveniami zákona o verejnom obstarávaní.

 Výsledky, ktoré sme pri výkone hlavného dozoru a plnení  iných úloh pri nenaplnenom stave štátnozamestnaneckých miest   dosiahli hodnotíme, ako dobré po ich obsahovej aj kvalitatívnej stránke. Na druhej strane však treba povedať, že pri naplnenom stave systemizovaných miest,  zlepšení úrovne technického vybavenia  a väčšieho priestoru  pre účasť banských inšpektorov  na odborných školeniach, seminároch a kurzoch (netýka sa to prehlbovania vedomostí v správnom práve) by sa dali dosiahnuť ešte lepšie výsledky, nielen v počte výkonov, ale aj v ich kvalite. Možnosť zabezpečenia kvalifikovaných banských inšpektorov sa javí, ako jeden z limitujúcich faktorov pre odborné zabezpečenie výkonu hlavného dozoru. Nízke mzdové ohodnotenie pri vysokých odborných nárokoch sú obmedzujúcim faktorom pre získanie, ale i udržanie perspektívnych a kvalifikovaných zamestnancov.   Ďalšou nevýhodou je, že nedisponujeme v dostatočnom množstve technickými zariadeniami (napr. notebookmi, záznamovou technikou atď.) a v neposlednom rade i osobnými ochrannými pracovnými prostriedkami (obuv, špeciálny odev...) potrebnými pre výkon hlavného dozoru v teréne. Aj prístup banských inšpektorov k relevantným informáciám  na internete a nákup odbornej literatúry a technických noriem v požadovanom množstve,  je  z titulu nedostatku finančných prostriedkov obmedzený. Tento stav v počte banských inšpektorov  a výška pridelených finančných prostriedkov  ovplyvňujú kvalitu výkonu hlavného dozoru a odborný rast  banských inšpektorov.

HLAVNÉ SKUPINY UŽÍVATEĽOV VÝSTUPOV ORGANIZÁCIE

	Hlavnou skupinou užívateľov výstupov Hlavného banského úradu a obvodných banských úradov boli fyzické osoby a právnické osoby, ktoré vykonávali  činnosti podliehajúce výkonu hlavného dozoru (v roku 2006 sa jednalo o 611 subjektov) a ďalej organizácie a občania SR, ktorých práva  alebo právom chránené záujmy či majetok by mohli byť týmito činnosťami ohrozené.  Tieto subjekty využívali  bezplatné poradenstvo v oblasti bezpečnosti a ochrany zdravia pri práci, výsledky prešetrenia sťažností a najmä platnosť rozhodnutí vydaných týmito úradmi v správnom  alebo inom konaní.

Ďalším užívateľom boli   orgány verejnej správy a  spracovatelia technických noriem,    ktorým boli  predkladané pripomienky k zneniu návrhov právnych predpisov a návrhov slovenských technických noriem a harmonizovaných technických noriem.
V rámci vzájomnej spolupráce  boli výstupy tunajšieho úradu  použité pre potreby Slovenskej banskej  komory, Slovenského združenia výrobcov kameniva, Geologickej služby SR,  MPSVR SR, MŽP SR a iných odborných a záujmových tuzemských a zahraničných inštitúcií.

Poisťovniam, odborovým organizáciám  a príslušným orgánom Policajného zboru SR boli predkladané odborné posudky z vyšetrovania závažných pracovných úrazov a havárií. Štatistickému úradu SR boli predkladané údaje o pracovnej úrazovosti. Profesijné združenia  a spoločnosti využívali poznatky z prednášok kvalifikovaných  banských inšpektorov  na aktuálne témy. 

Každej oprávnenej osobe  bol na základe žiadosti  umožnený slobodný prístup k informáciám.

ZVEREJNENIE VÝROČNEJ SPRÁVY

Výročná správa za rok 2006 bude  zverejnená:

a)	na internetovej stránke Ministerstva hospodárstva Slovenskej republiky  - www.economy.gov.sk
b)	na internetovej stránke Hlavného banského úradu -  www.hbu.sk 

Spracoval :	 Ing. Erich Veselényi, vedúci kancelárie predsedu HBÚ

Schválil :     JUDr. Ing. Peter Kúkelčík, predseda HBÚ